Majlis Perbandaran Batu Pahat

Majlis Perbandaran Batu Pahat (MPBP) ( Jawi: مجليس ڤربندرن باتو ڤاهت ) adalah Pihak Berkuasa tempatan yang bertanggungjawab memajukan bandar dan daerah Batu Pahat di Johor, Malaysia.

Yang Di Pertua Batu Pahat

Sejarah Batu Pahat سجاره باتو ڤاهت 
Menurut sejarah, asal usul nama Batu Pahat ialah dari sebuah perigi batu yang dipahat oleh tentera Siam ketika dalam perjalanan hendak menyerang kerajaan Kesultanan Melayu Melaka pada tahun 1456. Perigi ini lah yang dinamakan perigi Batu Pahat.Perigi ini merupakan satu-satunya peninggalan sejarah yang masih wujud walaupun sudah berusia lebih lima abad. Ia terletak di Kuala Sungai Batu Pahat, iaitu Kampung Minyak Beku.

Dato’ Bentara Luar iaitu Dato’ Muhamad Salleh bin Perang memulakan usaha membangunkan Bandar Batu Pahat pada tahun 1893. Dengan persetujuan oleh DYMM Almarhum Sultan Abu Bakar Daeng Ibrahim untuk membuka Bandar Batu Pahat, satu upacara perasmian telah dilakukan pada 1 Januari 1894. Satu lagi majlis pengishtiharan diadakan sempena menamakan Bandar Batu Pahat sebagai Bandar Penggaram pada 1 Disember 1984.

Asal usul Majlis Perbandaran Batu Pahat اصل اصول   
Majlis Perbandaran Batu Pahat pada awalnya dikenali sebagai Lembaga Bandaran Penggaram yang ditubuhkan pada tahun 1912 di bawah pemerintahan DYMM Sultan Johor sehingga tahun 1932. Lembaga Bandaran Penggaram telah dinaiktarafkan sebagai Majlis Bandar Penggaram pada tahun 1952. Pada tahun yang sama Kerajaan Negeri telah menubuhkan Majlis Tempatan Parit Raja, Rengit, Semerah, Senggarang, dan Sri Gading. Majlis Bandar Penggaram adalah penguasa tempatan dalam negeri Johor berautonomi kewangan. Ia merangkumi 5.42 batu persegi, dengan jumlah penduduk seramai 54,000 orang.

Dalam mesyuarat pada 10 Ogos 1976, kerajaan Negeri Johor telah mengambil keputusan mengambil tarikh 1 November 1976 sebagai tarikh pelancaran menyusun semula penguasa-penguasa tempatan di Daerah Batu Pahat. Oleh itu daerah ini dibahagikan kepada dua majlis iaitu Majlis Daerah Batu Pahat Barat dan Majlis Daerah Batu Pahat Timur.

Pada 1 November 1976, Majlis Bandaran digabungkan bersama Majlis-Majlis Tempatan Parit Raja, Rengit, Semerah, Senggarang, Sri Gading dan Tongkang Pechah dan dikenali sebagai Majlis Daerah Batu Pahat Barat (MDBPB).

Kecekapan perkhidmatan dan pengurusan Majlis Daerah Batu Pahat Barat telah memberi langkah kepadanya untuk dinaik tarafkan. Tanggal 1 Januari 2001, setelah memenuhi kriteria-kriteria yang ditetapkan oleh Kerajaan Tempatan Malaysia dan dengan persetujuan Setiausaha Pesuruhjaya Pilihanraya, maka Majlis Mesyuarat Kerajaan Johor telah bersetuju menaiktarafkan Majlis Daerah Batu Pahat Barat kepada Majlis Perbandaran Batu Pahat (MPBP).Bandar Batu Pahat boleh dihubungi melalui Lebuh Raya Utara Selatan menggunakan susur keluar Ayer Hitam (20 km ke timur Batu Pahat) Kluang yang terletak 53 kilometer ke timur Batu Pahat merupakan stesen kereta api yang terdekat.

Kawasan pentadbiran كاوسن ڤنتادبيران 

Majlis Perbandaran Batu Pahat merupakan kerajaan tempatan bagi:

 Zon utara di bandar Batu Pahat :

 Taman Peserai 
 Peserai 
 Kampung Muhibbah 
 Simpang Lima 
 Parit Besar (Bagan)
 Semerah

 Zon selatan di bandar Batu Pahat:

 Taman Kemajuan 
 Taman Mewah
 Taman Kenanangan 
 Taman Bahagia 
 Taman Bukit Mutiara
 Taman Bukit Mutiara 2
 Taman Flora Height 
 Taman Bandar 
 Taman Bukit Banang 
 Ayam Suloh 
 Senggarang 
 Rengit

 Zon tengah di bandar Batu Pahat:

 Taman Pegawai 
 Kampung Merdeka
 Taman Limpoon
 Taman Dato Abdul Rahman
 Taman Batu Pahat
 Taman Sejahtera
 Taman Damai 
 Taman Damai 2 
 Taman Emas
 Taman Emas 2
 Taman Bukit Perdana 
 Taman Bukit Perdana 2 
 Taman Perdana 
 Taman Inang 
 Bandar Penggaram Batu Pahat

 Zon timur di bandar Batu Pahat:

 Taman Banang 
 Taman Bukit Pasir 
 Taman Setia Jaya
 Taman Setia Jaya 2
 Taman Maju 
 Taman Tasek 
 Taman Puteri 
 Taman Puteri Indah 
 Taman Flora Utama 
 Taman Koperasi Bahagia 
 Taman Flora 
 Parit Besar 
 Taman Pelangi 
 Taman Berlian
 Taman Gembira 
 Kampung Istana
 Hill View Apartment
 Taman Budaya 
 Taman Sentosa
 Pura Kencana, Sri Gading 
 Sri Gading 
 Bandar Universiti Parit Raja 
 Universiti Tun Hussien Onn Malaysia (UTHM) 
 Parit Raja

 Zon barat bandar Batu Pahat:

 Taman Banang Ria 
 Banang Height 
 Taman Ampang Jaya
 Taman Ampuan 
 Taman Joseph  
 Taman Sri Pantai 
 Taman Pantai 
 Taman Pantai Baru 
 Taman Masjid Tanah 
 Taman Dagang
 Taman Zamrud 
 Taman Soga
 Taman Soga 2  
 Kampung Satey 
 Kampung Petani 
 Sungai Suloh
 Kampung Minyak Beku 
 Perigi Batu Pahat

Rujukan رجوكن

Pautan luar 
 Portal MPBP

Batu Pahat
Batu Pahat